CELEX: 62008CB0415
Language: hu
Date: 2009-09-23 00:00:00
Title: C-415/08. P. sz. ügy: A Bíróság 2009. szeptember 23-i végzése — Complejo Agrícola SA kontra az Európai Közösségek Bizottsága, Spanyol Királyság (Fellebbezés — A természetes élőhelyek védelme — A mediterrán bioföldrajzi régió közösségi jelentőségű természeti területeit tartalmazó jegyzék — Bizottsági határozat — Természetes vagy jogi személyek által benyújtott megsemmisítés iránti kereset — Elfogadhatóság — Nyilvánvalóan megalapozatlan fellebbezés)

16.1.2010   
            
            
               HU
            
            
               Az Európai Unió Hivatalos Lapja
            
            
               C 11/9
            
         A Bíróság 2009. szeptember 23-i végzése — Complejo Agrícola SA kontra az Európai Közösségek Bizottsága, Spanyol Királyság
   (C-415/08. P. sz. ügy) (1)
   
   (Fellebbezés - A természetes élőhelyek védelme - A mediterrán bioföldrajzi régió közösségi jelentőségű természeti területeit tartalmazó jegyzék - Bizottsági határozat - Természetes vagy jogi személyek által benyújtott megsemmisítés iránti kereset - Elfogadhatóság - Nyilvánvalóan megalapozatlan fellebbezés)
   2010/C 11/14
   Az eljárás nyelve: spanyol
   
      Felek
   
   
      Felperes: Complejo Agrícola SA (képviselők: A. Menéndez Menéndez és G. Yanguas Montero abogados)
   
      A többi fél az eljárásban: az Európai Közösségek Bizottsága (képviselők: D. Recchia és A. Alcover San Pedro meghatalmazottak), Spanyol Királyság (képviselő: F. Díez Moreno meghatalmazott)
   
      Tárgy
   
   Az Elsőfokú Bíróság (első tanács) T-345/06. sz., Complejo Agrícola kontra Bizottság ügyben 2008. július 14-én hozott azon végzése ellen benyújtott fellebbezés, amelyben az Elsőfokú Bíróság elutasította — mint elfogadhatatlant –a 92/43/EGK tanácsi irányelv értelmében a mediterrán bioföldrajzi régió közösségi jelentőségű természeti területeit tartalmazó jegyzék elfogadásáról szóló, 2006. július 19-i 2006/613/EK bizottsági határozat (HL L 259., 1. o.) 1. cikkének és 1. mellékletének annyiban történő részleges megsemmisítése iránti kérelmet, amennyiben azok a mediterrán bioföldrajzi régió közösségi jelentőségű természeti területévé nyilvánítják az „Achebucales de la Campiña Sur de Cádiz” elnevezésű területet, amelyen a felperes tulajdonában álló mezőgazdasági vállalkozás működik.
   
      Rendelkező rész
   
   
               1)
            
            
               A Bíróság a fellebbezést elutasítja.
            
         
               2)
            
            
               A Bíróság a Complejo Agrícola SA-t kötelezi a költségek viselésére.
            
         
               3)
            
            
               A Spanyol Királyság maga viseli saját költségeit.
            
         
      (1)  HL C 313., 2008.12.6.